צוות כללית בבסמת טבעון, בניהולו של ד"ר עלי הוואש, ציין את יום האם בשני ימי ארועים. לכבוד האירוע החגיגי קושטה המרפאה וכל אישה שהגיעה למרפאה הופתעה כשצוות המרפאה קידם את פניה עם ברכה מעוטרת בורד.
ראש המועצה, מר ראיד זובידאת, ביקר במרפאה והביע הערכה עמוקה לצוות על יחסו לנשות הכפר ובירך את המטופלות ששהו במרפאה. הוא יצא יחד עם צוות המרפאה לביקור הנשים השוהות במועדון גיל הזהב בבוסמת טבעון, ששמחו מהביקור ומכרטיס הברכה עם הורד שקיבלו.
לאחר הברכות נוצל המפגש לקידום בריאות. מר עבד אל רחמן ווליד מנהל הסיעוד במרפאה שוחח עם 35 הנשים במקום על זהירות מנפילות באוכלוסיה המבוגרת, האחות סחר חאיכ הסבירה על נזקי שמש וד"ר עלי הוואש שוחח על תזונה נכונה בגיל המבוגר ועל חשיבות הפעילות הגופנית.
ביום השני לארועי יום האם יצא הצוות, יחד עם ראש המועצה, למועדון גיל הזהב השני באיזור, הממוקם בכפר זובידאת. גם הפעם הפתיעו את הנוכחות וברכות וגם כאן הדריכו בנושאי בריאות מותאמים לגיל, כמו הימנעות מנפילות, חשיבות הפעילות הגופנית, החיוניות בשתיית מים, זהירות מנזקי השמש ועקרונות התזונה הנכונה.
ד"ר שריף כחילי, האחראי על מועדוני גיל זהב ברשויות הערביות בעמק יזרעאל, הביע הערכה עמוקה והודה מקרב לב על פעילות כללית.
לאחר הביקור במועדון גיל הזהב הפתיעו את עובדות המועצה המקומית ובירכו אותן אישית.